25 SENA PARROĊĊA SAN ĠUŻEPP ĦADDIEM - B'KARA - 1998 ABRAHAM SCHEMBRI: l-Imgħallem tal-Knisja San Ġużepp Ħaddiem Qegħann niċċelebraw il-25 aniniversarju tal- parroċċa ta' San Ġużepp Ħad- diem ġewwa Birkirkara. Imma kif wieħed jisma' b'din il-knisja, ħsiebu mal-ewwel imur lejn l-imgħallem tal-knisja. L-imgħallem li mexxa l-bini tal-knisja parrokkjali ta' San Ġużepp Ħaddiem ma hux ħlief Abraham Schembri. Abraham twieled fl-10 ta' Novembru,1922, u żżewweġ lill-Antonia Calleja u għandhom żewġ bniet u tifel. Ta' 14-il sena beda jaħdem fl-industrija tal-bini u fost ix-xogħlijiet li huwa mkabbar li għamel huma fil-knisja tal-Madonna tal-Ħerba (B'Kara), fil-Knisja l-qadima ta' l-Assunzjoni ġewwa B'Kara wkoll, il-frontispiżju' ta' fuq il-knisja parrokkjali ta' Marsaxlokk u ma għandniex xi ngħidu l-knisja parrokkjali ta' San Ġużepp Ħaddiem, ġewwa Birkirkara wkoll. Kien fi żmien il-Prepostu Emm. Vella, li nħass il-bżonn li tinbena knisja fl-inħawi tal-Bwieraq u l-ħarsa waqgħet fuq biċċa art fi Triq Francesco Saverio Caruana dak iż-żmien Trejqet Anġlu Mallia. Bħalissa fuq dan is-sit hemm mibnija żewġ garaxxijiet Żaren Schembri - Il-bennej 25 SENA PARROĊĊA SAN ĠUŻEPP ĦADDIEM - B'KARA - 1998 kbar. Madankollu, l-art magħżula fi Triq Francesco Saverio Caruana, dehret xi ftit żgħira, imma l-providenza qalgħet benefattur fil-persuna ta' Ġuże' Zerafa (tal- Galletti), li xtara biċċa art mingħand Ninu Falzon (taż-Żebbiegħ) ġewwa Triq Bwieraq u taqsam għal Triq Francesco Saverio Caruana. Dan huwa s-sit ta' fejn hija mibnija l-knisja l-lum. Ix-xogħol fuq dan is-sit beda fil-5 ta' April, 1965, fi żmien il-Prepostu Ignazio Sciberras Psaila. Il-kapitlu qabbad lid-Ditta ta' Arkitetti Mortimer 8 Degiorgio biex jieħdu ħsieb dan il-bini tal-knisja li saret fuq pjanta magħmula minn Victor Anastasi li kien jaħdem ma' dawn l-istess arkitetti. Ta' min ikun jaf, illi waqt li l-imgħallem kien Abraham Schembri, il-bennej kien ħuh Żaren, li għadu mimli bil-ħajja bl-eta' ta' 83 sena. L-ewwel ġebla tqiegħdet fil-11 ta' Settembru, 1965, mill-Arċisqof Mons. Mikiel Gonzi u fis-26 ta' Mejju, 1973 għamilha parroċċa. Kienet ix-xewqa ta' Ġuże' Zerafa li l-knisja tkun taħt il-patroċinju ta' San Ġużepp u meta ġew biex jingħata l-isem, l-imgħallem Abraham Schembri, issuġġer- ixxa li ma' San Ġużepp għandu jiżdied it-titlu Ħaddiem għal San Ġużepp Ħaddiem. Bid-dritt kollu l-parruċċani ta' din il-parroċċa qegħdin jiċċelebraw fost briju kif imiss il-25 anniversarju minn meta din il-knisja bdiet tiffunzjona. Ħjiel dwar Ġuże' Zerafa qiegħed jidher f'paġna 5